واعتقد انه يعني باقي حوالي ربع ساعة يعني نتلقى فيها بعض الاتصالات اخوانا المنتظرين على الهاتف نعم السلام عليكم ورحمة الله. وعليكم السلام عليكم يا فضيلة الشيخ. وعليكم السلام ورحمة الله
والنبي انا عايز اسأل سيادتك سؤال متوجهين ومتوجهين للخير يعني. نعم حضرتك تفضل انا عندي بنتي متجوزة واحد يعني زي بتقول مدرس مم. المدرس ده بيتعامل مع بنات بلاغ وجودها
وجودها يعني بيقول للطلبة عنده ان مش متجوز وحاجة زي كده وبتاع. اه وفوجئنا ان صاحب العمارة اللي هو ساكن فيها ابلغنا ان كان فيه بنت بتخش عنده وطلعوا البنت من عنده
العمل معه ايه؟ هل بنتي تكمل معه؟ هل بس ده اللي احنا بنسأل سيادتك فيه نعم نعم السلام عليكم ورحمة الله طيب حاضر نعم نعم السلام عليكم. السلام عليكم ورحمة الله
تفضل بارك الله فيك شيخ فاضل. الله يحفظك اتفضل. اه والله اني شديد الفرح اني اتكلم معاكم من تونس الله يحفزك. آآ احبك ابشرك بان ارواح قد تبدل كثيرا يعني آآ
انا طبعا فتحت كثيرا ما بصراحة انا مرتبط الان يعني لا اقدر ان اعبر عن شعوري بارك الله فيكم. والسلام عليكم ورحمة الله. عليكم السلام. الصوت غير واضح يا عبدالحميد
من عنده طيب هو يعني كان بيتكلم يقول ابشرك يعني عن وضع غزة ولا ايه طيب الحمد لله الحمد لله الحمد لله. نعم نعم السلام عليكم ورحمة الله. وعليكم السلام ورحمة الله وبركاته. فضيلة الشيخ آآ ربنا يبارك لنا فيك واسألك آآ الدعاء لي بالزرية الصالحة
والبقاء لله في اخونا الشيخ محمد عمرو عبداللطيف. الحمد لله. وربنا يخلفنا فيك الخير يعني. الله يخليك. وعندي السؤال بالنسبة لطول الامل يعني كيف الواحد يفرق بين طول الامل والطموح
يعني الامر اه اه التبس علي شوية فيعني احتاج توضيحه. اه الطموح بالنسبة للعمل بالنسبة لما هو ات يعني. واه واه وازاي ان هو لا يتنافى مع مع اللي حضرتك شرحته. نعم. وما تنساش يا شيخ ربنا يبارك فيك. ادعي لي بالزرية الصالحة وانا اكون جزاك الله خير
نعم السلام عليكم ورحمة الله والله احبك في الله يا شيخ. احبك الله جزاك الله خيرا. آآ نحب نسألك سؤال بس يا شيخ بالنسبة للطرق الصوفية في مصر. بالنسبة لايه
اه اهلنا متمسكين بها واحنا موجودين في السعودية وايقنا ان هذا الموضوع ليس صحيح. مم. وبنلاقي رفض شديد جدا جدا للاهل فهل لكم من توجيه او كده يعني لدرجة ان احنا يعني بقينا بينا وبينهم شقاق بسبب هزا الموضوع. نعم
طيب ماشي. وجزاكم الله خيرا. بارك الله فيك. الله يحفظك نعم نعم. السلام عليكم ورحمة الله وبركاته كان سؤال في احاديس بسرعة كده حضرتك هل يوجد حديس من راني في المنام فلن يدخل فلن يدخل النار
وفي حديس تاني اللي هو اخركم موتا في النار. النبي صلى الله عليه وسلم قرأته في البداية والنهاية. آآ شاف آآ يعني قال لي تمن من الصحابة تمانية من الصحابة اخركم موتى في النار
اه وكان اخرهم اتنين مش فاكر اسم واحد منهم رضي الله عنهم. نعم. وبالنسبة للحديس اول جيش يغسل يغزو القسطنطينية مغفور له كان قائد الجيش هيزيد من معاوية. صحيح في حديس له بتاع النبي صلى الله عليه وسلم يوم القيامة ينظر الى مش عارف ايه المقصود بالصحابة ولا بالاتباع النبي صلى الله عليه وسلم. هم. فان الملائكة تأخز مع اليمين والشمال
فيقولون فيقول يا ربي امتي فيقول آآ فيقولون يا محمد انك لا تدري ماذا حدثت بعدك. فهذا حديث مقصود به الصحابة والمقصود به الاتباع النبي صلى الله عليه وسلم مم. وجزاكم الله خيرا. السلام عليكم. نعم. بارك الله فيك
طيب ماشي ماشي نعم تفضل. السلام عليكم ورحمة الله. السلام عليكم. وعليكم السلام ورحمة الله يا شيخ انا كنت عايز اسأل سؤال حضرتك اه سؤال والدي اه بيشتغل في الشركة الشرقية للدخلة
الشركة الشرقية للدخان. مم فهو يعني هو دلوقتي عدى الخمسين فكنت بس عايز اعرف لو سمحت يعني هو بيقول هي بالاول شركة الشغل يعني في الشركة الشرقية حرام طيب حاضر
طيب آآ الاول بالنسبة اخونا اللي سأل اول سؤال فيما يتعلق ان بنته آآ زوجها يعمل مدرسا وآآ بيدي دروس للبنات. البنات البالغات ويعني آآ قال لهن انه غير متزوج
وصاحب العمارة يعني ابلغه انه يعني انه كان مع بنته والكلام ده يعني. الاول انا باقول له هو طبعا هو قاله في الاول خالص قال والنبي عايز اسألك سؤال احنا بنقول له طبعا انه لا يجوز
ان يحلف المرء الا بالله تبارك وتعالى آآ فالانسان اذا يعني حلف بغير الله عز وجل فليقل لا اله الا الله اه بالنسبة المسألة دي انا يعني شايف انها ما بتدخلش في باب الفتوى اكتر منها في باب
اه اه النصيحة او كيف يتعامل مع هذا الرجل عشان كده انا بازن الله الكريم بعد الحلقة يتصل بي على آآ صفر عشرة واحد ستة واحد صفر تلاتة تلاتة خمسة
اه اقدر ايه اخد يعني بعد الحلقة بس بنصف ساعة كده ولا حاجة اقدر اخد وادي معه مهدي فتوى ربما تكون دي زلة من الرجل ربما تكون هفوة مسلا ربما يكون فيه معطيات في الموضوع
انا لو عرفت القصة كلها ممكن اعرف ازا كان هذا الرجل يعني آآ لا يعاشر ام لا. لكن هو اعطاؤه على اي حال. دروسا للبنات البالغات لا يجوز وانا بقول لاي آآ مدرس
لا يحل لك ان تعطي دروسا للبنات البالغات وهذا من اعظم آآ مواقع الفتن وانا عندي اشياء لا استجيز ان اذكرها. ليه؟ لانها يعني رهيبة وعظيمة وبقول برضو لاولياء الامور
اللي هم الجماعة اللي هم متصورين ان حصول البنت على الشهادة يساوي دخول الجنة واحنا عارفين القصة كلها بقت ورق ما لهاش قيمة ليس لها قيمة لا للرجال ولا للنساء معا
كان زمان اه بيحصل نوع من التنافس لان فيه وظيفة حد بينتزر. لكن دلوقتي كلنا بنطلع نقعد على حصيرة الصيف يعني المدارس الان بقت ايه ؟ ارحام تدفع حتى الغش بقى شبه رسمي
ودلوقتي كله ما فيش حاجة فيه تعليمات ان ما فيش حد يسقط. لان هيسقط ليه؟ هنقعده ليه؟ يقعد يشغل المكان ده ليه؟ يغور نروح بقى يتخرج ولا يروح يقعد على الرصيف ولا بتاع
لكن كان زمان اه لابد من التدقيق والبتاع والكلام ده العملية التعليمية كلها عملية فاشلة. والقاصي والداني يعرف هذا الكلام عايز اقول لما يكون رجل يسمح لابنتي انا شفت بنات
في صلاة الفجر صلاة الفجر ماشيين في الشارع لوحدهم انا مرة سألت بنت يعني آآ اتناشر سنة آآ او تلتاشر سنة قلت لها يا بنتي انت رايحة فين؟ قالت رايحة اخد درس جغرافي
الجغرافيا الكاملة من خمستاشر سنة كده درس جغرافيا تنزل الفجر عشان تروح درس جغرافيا نوع من الغفلة الشديدة يسمح للبنت انها تروح عشان تاخد عنده استاز والكلام ده. ولما تقع الواقعة الولد يخطفها ولا تتعرف على مش عارف مين ده يبتدي ايه؟ يندب حظه العاثر
لما نقول كل هذه الظواهر دي ظواهر مرضية وهي من المعاصي البينة لا سيما ان ما فيش مدرس بيشرح من وراء حجاب كله لازم يكون كلهم قدام. حتى لو كانت البنت منتقبة كمان
لان البنت مش عمياء والبنت يعني مش مش مش صديقة يعني شيطان شياطين والكلام دهوت هو مش شايفها لكن هو لا هي شايفاه بكل اسف مآسي يعني نسأل الله عز وجل ان يرد المسلمين الى دينهم
ردا جميلا. الاخ اللي بيسأل عن الفرق بين الامل والطموح دا الكلام دا لسة جاي احنا برضو مش معنى ان بنقول لك لا امل انك انت آآ تقعد بقى تندب حظك. لأ هو لولا الامل لبطل العمل. يعني الانسان لولا ان عنده امل في شيء ما لا توقفت الدنيا
احنا الكلام ده برضه اللي فيه فروق دقيقة يعني في المسألة دي ان شاء الله نستوفيها في آآ مكانها الاخ اللي بيتصل بيقول يعني ان اهالينا يعني اه بتبع اه من الطرق الصوفية والكلام ده واحنا عرفنا بقى السنة والكلام ده ففي مشاكل بينهم وبين
اهاليهم. انا بقول لك يا اخي الكريم اه اعذر هؤلاء بمعنى انهم لا يعرفون الحق لم يجدوا من يدلهم على الحق وبعدين كثير من شبابنا يبقى عنده نوع من الاندفاع
اللي سببه الغيرة على السنة هيقوم لا يراعي ظروف الناس ولا يراعي ان ده راجل كبير ولا ان له منصب في قومه ولا ولا ولا الى اخره فبيبتدي ينكر عليه
فالاب او الخال او الجد او العمة او الكلام ده لا يتحمل انكار الولد وبيعتبره قلة ادب وان الولد من يوم ما التزم بقى قليل الادب هيحصل نوع من الارتباط ما بين اللحية وقلة الادب
ودي طبعا مشكلة احد اسبابها الهامة هذا الاندفاع اللي سببه الايه؟ الغيرة على السنة آآ انما الانسان اذا يعني ترفق معروف كما قال القائل ليس هناك حمل اثقل من البر
من برك فقد اوثقت ومن جفاك فقد اطلقك وانا لا انسى ان في مرة من المرات زمان من حوالي عشرين سنة كده آآ كان في آآ شاب بيحضر آآ عندي في آآ شرح كتاب رياض الصالحين
وكان اياميها كنا في اخر شعبان وعلى مشارف رمضان انا كنت انبه على البدع اللي بتكون في رمضان اه فذكرت منها قراءة قل هو الله احد بين الايه؟ بين ركعتي القيامة
وفي في شاب بقى كان دايما مواظب آآ قدامي على طول لا يتخلف ابدا عن الجمعة وما كنتش عارف قصته خالص. شاب من ضمن الشباب لحد ما تاني اسبوع لقيت الشاب ده عمل مشكلة مع والده اتاري بقى والده ده كان رجلا آآ قطبا
او وتدا بطريقة صوفية كما يقال وكان بيهيأ ابنه انه ياخد الخلافة بعده الولد طالع من طوعه يعني وبدأ يحضر عندنا والكلام ده فكانت تحصل مناوشات اه بينهم بعد ما سمع مني ان ده بدعة والكلام دهوت
راح لوالده وحصل بينهم نقاش وعنف والكلام ده فهو ابوه قال له انا لازم اجي علشان اعرفك ان شيخك ده ما بيفهمش وعلى رؤوس الاشهاد وهتكلم وهقول انا عرفت الكلام ده قبل طبعا بعد ما وقعت الواقعة يعني
فانا قاعد في الدرس بتكلم نهاية الدرس رفع ايده وقام واقف قال يا عم الشيخ انت بتقول لابني ان قراءة قل هو الله احد بدعة الكلام ده صحيح قلت له قراءة قل هو الله احد
بين ركعات القيام بدعة صرخ بقى قال يعني لما اقرا قل هو الله احد ابقى مبتدع اللي هي تلت القرآن قلت له لأ انا قلت لك قراءة قل هو الله احد
بين ركعات القيام بدعة فانا عايزك دلوقتي تفهمني. هسألك تلات اسئلة وتجاوب علي السؤال الاول هل النبي صلى الله عليه وسلم فاته شيء من الخير قال لي لأ قلت له طيب السؤال التاني
هل قصر في البلاغ حاجة كتمها يعني ما قالهانيش ولا الا لما مات عليه الصلاة والسلام كان الدين تم وكملت النعمة قال لي لأ ما قصرش قلت له السؤال التالت بقى
هل فعلها النبي عليه الصلاة والسلام وقف قلت له ما انت يلزمك احد امرين لو قلت فعلها هقول لك كما قال اهل العلم ان كنت مدعيا الدليل لازم تقول لي انت قلت فعلها جبتها منين
ان قلت لي لم يفعلها ارجع للسؤالين الاولانيين لم يفعلها اذا يا فاته شيء من الخير انت بتستدرك عليه يقصر في البلاغ ولابد ان يلزمك هذا الايه؟ هذا الكلام فسكت شوية كده
وقال لي يعني انت عايز تقنعني ان انا بقالي ستين سنة مغفل انا ما اقدرش اقول له ايوا انت مغفل ليه هذا سيجعله ينفر الادعاء على رؤوس الاشهاد معروف ان وجود الناس
بيخلي الانسان يركب حظ نفسه حتى لو كان رجلا فاضلا ولذلك قال الله عز وجل لقريش لما زعمت ان النبي صلى الله عليه وسلم لم يرسل اليهم قال قل انما اعظكم بواحدة
ان تقوموا لله مثنى وفرادى مش تلاتة مثنى وفرادى ثم تتفكروا ما بصاحبكم من جنة ليس بمجنون فقال انتم عايزين آآ قوموا فرادى. الانسان اذا كان فردا ممكن يقعد يتأمل
ازاي مجنون ازاي ازاي كله ده انسان عاقل وكلنا كنا بنشهد له بالعقل جا له الجنان منين يعني؟ وممكن يصل اتنين ممكن يتنازروا ما فيش حد هيغلب حد ما هو ما فيش حد شايفني. انا هغلبه ليه
او ببقى حريص اني اغلبه ليه؟ عشان الطرف التالت اللي قاعد هيطلع ينقل ويقولوا انه غلبه انه انتصر عليه والكلام ده طالما فيه اتنين ممكن الحق اطلع في واحد ممكن الحق يطلع
تلاتة فصاعدا دخلنا بقى في القصة اياها اللي احنا بنتكلم فيها فما ينفعش لما يقول لي يعني انا بقالي ستين سنة مغفل ما اقدرش اقول له ايوة لك ستين سنة يا مغفل. ايه اشكالك انك تبقى مغفل يعني
لكن قلت له ان الانسان ممكن يظل فترة طويلة من دهره لا يعلم ثم يعلم ايه الاشكال لو الانسان اوتي علم كل شيء لما الانسان بيتعلم كل ما تمر به الايام بيتعلم
يتعلم شيئا اليوم ما كان يعلمه امس ويتعلم في الغد ما كان جهله اليوم وليس عيبا انما العيب ان يصر المرء على جهله قلت كلام بهذا المعنى انا مش حافظ طبعا الكلام اللي انا قلته لان الايه الحوار استمر بينا في حدود خمس دقائق
آآ الرجل المهم طلع مكسور وطبعا غير راضي مع ان انا ترفقت به جدا وحاولت ان انا ما استخدمش الالفاظ القاسية حتى لا ابعده عن الحق انا عايز اقول اه بالنسبة لاخوانا
الذين ذاقوا طعم السنة ويروا آآ اهليهم آآ ما زالوا في هذه الخرافات وما زالوا وما زال بعضهم يتوسل به الاضرحة والكلام دوت وان هو يعني فليكن سفيرا جيدا لدينه. ويحاول ان يترفق مع هؤلاء لا سيما ان كانوا اصحاب
مناصب واصحاب عزوة. وكما يعني قلت ليس هناك حمل اثقل من البر من برك فقد اوثقك ومن جفاك فقد اطلقك اول ما تقع فيه هيقع فيك. خلاص صار حرا طليقا يفعل بك ما يريد
ويقول فيك ما يشاء ما هو ما عدش حشمة لكن انت اول ما تستخدم يعني اخلاق الحميدة بتصل على طول اقصر طريق اقصر طريق الى قلوب الناس الاحسان اليه والتغاضي عن زلاتهم لا سيما
اذا لم يكن تحت ذلك كبر انما كان المقام طبعا طويل الكلام فيه طويل لكن هذه وصية انا اوصي يعني صاحبنا بها اه اخيرا الاخ بقى اللي هو بيقول بقى حديث من رآني في المنام فلا يدخل النار وحديث اخركم موتا في النار
الاتنين دول كلاهما ضعيف لا يصح كان اخركم موتى في النار ضعيف جدا ومرآن في المنام فلا يدخل النار هذا ايضا لا يصح اول جيش يغزف قسطنطينية حديث جيد وحديث انك لا تدري ما احدثوا بعدك هذا ليس
آآ مقصودا به الصحابة عند آآ اهل العلم. انما الصاحب يطلق ليس على على الصحبة المباشرة انما يطلق على من انتهج نفس النهج. ولزلك تلاقي اصحاب العلماء المذاهب المتأخرون يقول لك ايه؟ وقال اصحابنا الشافعية
وقال الشافعي يقول وقال صاحبنا الربيع او المزني او البويطي مثلا الحنفية قال صاحبنا ابو يوسف او صاحبنا محمد بن حسن الشيباني او قال صاحبنا سحنون للمالكي او عبدالوهاب مثلا
الى اخره. يعني عايز اقول انا ببقى متأخر اهوت في الزمان ممكن اقول وقال به من اصحابنا مسلا لو انا شافعي المذهب اقول وقال به من من اصحابنا فلان وفلان وفلان
برغم ان انا بيني وبين هذا الذي اعزب اليه الكلام بيني وبينه بون شاسع ويعني اه سنوات طويلة. فالمقصود يقول اصحابي اصحاب اي من سلكوا طريقتي وسلكوا آآ نفس النهج فيقول انك لا تدري ما احدثوا بعده. اسأل الله تبارك وتعالى ان
على قلوبنا حتى نلقاه وان يقبضنا على الكتاب والسنة. وان يجعل اسعد ايامنا يوم لقائه تبارك وتعالى والله سبحانه وتعالى اسأل ان يجعل ما قلته لكم وما سمعتموه مني زادا الى حسن المصير اليه
وعتادا الى يمن القدوم عليه انه بكل جميل كفيل وهو حسبنا ونعم الوكيل. وصلى الله وسلم وبارك على نبينا محمد. والحمد لله رب العالمين